Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 298/14)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Weinviertel«

Referencenummer: PDO-AT-A0206-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar justeres.

ENHEDSDOKUMENT

1. Produktets betegnelse

Weinviertel

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Oprindelsesbetegnelsen »Weinviertel« kan kun anvendes til vine, der er fremstillet af sorten Grüner Veltliner, og som har den karakteristiske, frugtagtige, skarpe (peberagtige) karakter, der er typisk for denne druesort. Det er ikke desto mindre tilladt at sammenstikke den med andre sorter, der bruges til at fremstille »Qualitätswein« (op til 15 %), hvis det ikke er til skade for betegnelsen. Andre organoleptiske egenskaber fremgår af produktspecifikationen.

Generelle analytiske egenskaber Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. l) Totalt indhold af svovldioxid, maksimum (i milligram pr. l)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle de ønologiske fremgangsmåder, der er godkendt til vin med en beskyttet oprindelsesbetegnelse i henhold til forordningerne (EU) 2019/934 og (EU) 2019/935, er tilladt for oprindelsesbetegnelsen »Weinviertel«, bortset fra behandling med kaliumsorbat og dimethyldicarbonat. Vinene kan afsyres i henhold til forordningerne (EU) 2019/934 og (EU) 2019/935. Forbundsministeren for landbrug, regioner og turisme træffer beslutning om eventuel syring afhængig af klimaforholdene i vækstsæsonen. Betingelserne for eventuel syring er i dette tilfælde omfattet af forordningerne (EU) 2019/934 og (EU) 2019/935.

De særlige ønologiske fremgangsmåder (inklusive tilsætning) er afledt af den valgte traditionelle produktionsmetode og beskrevet i produktspecifikationen.

b) Maksimumsudbytter

10 000 kg druer pr. hektar

6. Afgrænsning af det geografiske område

Det afgrænsede geografiske område med oprindelsesbetegnelsen »Weinviertel« omfatter de politiske distrikter Gänserndorf, Korneuburg (bortset fra Stetteldorf am Wagram kommune), Mistelbach, Hollabrunn og Horn i Niederösterreich.

7. Primære druesorter

Grüner Veltliner — Weißgipfler

8. Tilknytning til det geografiske område

Weinviertel kan rent geologisk opdeles i fem forskellige områder. Det højland, der grænser op til Waldviertel, indgår i det bohemske massiv. Grundfjeldet (granit, gnejs, skifer) kan identificeres ud fra de forskellige klippetypers vejrbestandighed.

Molassezone dækker den vestlige del af Weinviertel. Området består hovedsagelig af løse sedimentære bjergarter som ler, silt, sand, grus og også til dels kalksten. Det blev dannet i den kænozoiske æra af aflejringer fra Alperne mod syd og det bohemske massiv mod nord og vest. Waschbergzone strækker sig fra Waschberg nær Stockerau til Leiser Berge, Staatz, Falkenstein og Sydmoravien. For sytten millioner år siden blev det skubbet ind mellem Molassezone og Wien-bassinet og skabte såkaldte »Durchspießungsklippen« (gennemskærende klipper). Til disse hører kalkstensbjergkeglen Staatzer Klippe, der rejser sig i ensom majestæt.

Flyschzone består af to bjergkæder, der omgiver Korneuburg-bassinet. De er de østligste udløbere af Alperne. »Flysch« henviser til klipper, der har tendens til at skride: ophobninger af løst sediment gled ned på havbunden på grund af tektoniske bevægelser, idet grovere sand blev aflejret i bunden og finere ler i toppen. De størknede med tiden og blev til sandsten og lermargel. Den østlige del af Weinviertel-området betragtes som en del af Wien-bassinet. I forbindelse med undergrundens bevægelser ved overgangen fra Alperne til Karpaterne blev der skabt en særskilt aflejring af forskellige stenarter. Undergrunden lagde sig langs forkastninger, der er synlige på forskellige steder (Steinberg nær Zistersdorf).

Weinviertel-området kan anses for at have et pannonisk klima. Klimaet er kontinentalt med hensyn til temperatur og mere oceanisk med hensyn til luftfugtighed. Vinens typiske karakteristika er følgende:

Farve: lysegul, grønlig gul

Lugt: sortens typiske bouquet

Smag: frugtagtig, krydret, pebret ingen trætoner ikke overvældende alkoholisk ingen botrytisnoter. Weinviertel har altid været Østrigs største dyrkningsområde for sorten Grüner Veltliner. Det er ikke mindst løss-jorden, der i kombination med de betydelige temperaturforskelle mellem dag og nat som følge af klimaet har dannet grundlag for de karakteristiske aromaer fra Grüner Veltliner. Grüner Veltliners »pebrede« smag findes hovedsageligt i dyrkningsområdet Weinviertel.

Endvidere betyder vingårdenes overvejende familiedrevne karakter, at den traditionelle vinfremstillingsstil overføres fra generation til generation, hvilket giver Grüner Veltliner-vine fra Weinviertel en særlig karakter.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Weinviertel« kun markedsføres, hvis den har et officielt kvalitetskontrolnummer (Staatliche Prüfnummer). For at få et kvalitetskontrolnummer skal en prøve af hver vin, der markedsføres med oprindelsesbetegnelsen »Weinviertel« (systematisk kontrol), underkastes analytiske og organoleptiske test (jf. produktspecifikationen).

Smagstesten foretages af et officielt smagspanel. Et officielt smagspanel består af seks smagere og en formand. Prøverne anbringes anonymt foran smagerne. Testskemaet indeholder kun de oplysninger, der er nødvendige for evalueringen, såsom den traditionelle betegnelse og årgangen. Smagerne bruger deres erfaring og referencevine til at bedømme, om de vine, som de præsenteres for, er omsættelige (fri for mangler) og typiske for Weinviertel-vine. Smagsspørgsmålet besvares med ja eller nej. Hvis dommen er negativ, skal årsagerne til afslaget gives skriftligt. Prøven opfylder de sensoriske krav, hvis de fleste smagere har afgivet en positiv vurdering. Hvis lige mange i det første smagspanel afgiver en positiv og negativ vurdering af en bestemt prøve, indgives prøven til et andet panel.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.